ટેલીવિઝન ઑડિયંસ મીઝરમેંટ (ટૅમ)ના 22 જૂનથી 29મી જૂન દરમિયાનના સપ્તાહના આંકડાઓ મુજબ સબ ટીવીના લોકપ્રિય કૉમેડી શો તારક મહેતા કા ઉલ્ટા ચશ્મા શોએ વધુ પ્રગતિ કરી ચોથાથી ત્રીજુ સ્થાન હાસલ કરી લીધું છે, તો કપિલ શર્માના લોકપ્રિય કૉમેડી શો કૉમેડી નાઇટ્સ વિથ કપિલની પણ ફરીથી ટૉપ ટેનમાં એન્ટ્રી થઈ છે. ઉપરાંત પ્યાર કા દર્દ હૈ મીઠા મીઠા પ્યારા પ્યારા આ વખતે ટૉપ 10ની યાદીમાંથી ફેંકાઈ ગયો છે, તો મહાભારત, કુમકુમ ભાગ્ય અને વીરાએ પોત-પોતાની પૉઝિશનો જાળવી રાખવામાં સફળતા હાસલ કરી છે.